arnastofnun/IGC-2024 huggingface dataset:
S-217/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. apríl 2018, á hendur Ó-kk-þgf I-kk-þgf G-kk-þgf, kt. 000000-0000, Skipholti 11-13, Reykjavík fyrir umferðarlagabrot í Reykjavík, með því að hafa mánudaginn 17. júlí 2017, ekið bifreiðinni [---] sviptur ökurétti um Miklubraut við Skarðshlíð, uns aksturinn var stöðvaður skömmu síðar.

Telst brot þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa. Verjandi kveðst afsala sér málsvarnarþóknun.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í maí 1995. Samkvæmt framlögðu sakavottorði, dagsettu 16. apríl 2018, var ákærða gerð sektarrefsing með dómi, 9. júní 2015, meðal annars vegna aksturs undir áhrifum áfengis og ávana- og fíkniefna og aksturs sviptur ökurétti. Ákærði var dæmdur í 30 daga fangelsi fyrir akstur undir áhrifum áfengis og akstur sviptur ökurétti með dómi, 21. janúar 2016. Loks var ákærði dæmdur til að sæta fangelsi í þrjú ár fyrir hegningarlagabrot með dómi Hæstaréttar Íslands, uppkveðnum 2. júní 2016. Sakaferill ákærða hefur að öðru leyti ekki þýðingu við ákvörðun refsingar í málinu.

Hinn 7. júlí 2017 var ákærða veitt reynslulausn, skilorðsbundið til tveggja ára, á 555 daga eftirstöðvum fangelsisrefsingar samkvæmt tveimur fyrrnefndum dómum frá 21. janúar 2016 og 2. júní 2016. Með broti því sem ákærði er sakfelldur fyrir í þessu máli hefur hann rofið skilorð reynslulausnarinnar sem honum var veitt sem fyrr segir og fer refsing sú, sem ákærði hefur nú til unnið, fram úr sektum. Ber því að taka reynslulausnina upp og dæma refsingu í einu lagi, sbr. 1. mgr. 82. gr. laga um fullnustu refsinga nr. 15/2016, sbr. 60. gr. almennra hegningarlaga nr. 19/1940.

Með hliðsjón af framangreindu og að teknu tilliti til greiðrar játningar ákærða þykir refsing ákærða hæfilega ákveðin fangelsi í 19 mánuði en fresta skal fullnustu 18 mánaða af refsingunni og falli sá hluti hennar niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Ó-kk-nf I-kk-nf G-kk-nf, sæti fangelsi í 19 mánuði en fresta skal fullnustu 18 mánaða af refsingunni og falli sá hluti hennar niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-219/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. apríl 2018, á hendur A-kvk-þgf H-kvk-þgf Ó-kvk-þgf, kt. 000000-0000, [...], Kópavogi fyrir umferðarlagabrot með því að hafa, aðfaranótt föstudagsins 23. september 2016, ekið bifreiðinni [...], svipt ökurétti og óhæf um að stjórna henni örugglega vegna áhrifa ávana- og fíkniefna (í blóði mældist 695 ng/ml af amfetamíni, 180 ng/ml af MDMA og 0,6 ng/ml af tetrahýdrókannabínóli, einnig mældist amfetamín MDMA og tetrahýdrókannabínólsýra í þvagi), austur Hringbraut í Reykjavík, í átt að Miklubraut, uns aksturinn var stöðvaður skömmu síðar.

Telst brot þetta varða við 1. mgr., sbr. 2. mgr., 45. gr. a., sbr. 100. gr., umferðarlaga nr. 50/1987.

Þess er krafist að ákærða verði dæmd til refsingar og til greiðslu alls sakarkostnaðar.

Þess er einnig krafist að ákærða verði dæmd til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í nóvember 1978. Samkvæmt framlögðu sakavottorði, dagsettu 16. apríl 2018, hefur hún í tvígang gengist undir sektarrefsingu með lögreglustjórasátt vegna brotsa gegn 45. gr. a. umferðarlaga nr. 50/1987. Annars vegar 2. janúar 2014 og hins vegar 9. september 2016.

Með hliðsjón af framangreindu, dómvenju og sakarefni þessa máls þykir refsing ákærðu hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga, er ákærða svipt ökurétti ævilangt frá birtingu dóms þessa að telja.

Ákærða greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur, að meðtöldum virðisaukaskatti, og 189.041 krónu í annan sakarkostnað.

Af hálfu ákæruvaldsins flutti málið K-kk-nf S-kk-nf E-kk-nf saksóknarfulltrúi.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, A-kvk-nf H-kvk-nf Ó-kvk-nf, sæti fangelsi í 30 daga.

Ákærða er svipt ökurétti ævilangt frá birtingu dómsins að telja.

Ákærða greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur og 189.041 krónu í annan sakarkostnað.

L-kvk-nf R-kvk-nf S-kvk-nf
S-224/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. apríl 2018, á hendur A-kk-þgf K-kk-þgf, kt. 000000-0000, Starengi 12, Reykjavík, fyrir eftirgreind umferðarlagabrot á árinu 2017, með því að hafa:

1. Mánudaginn 10. júlí í Reykjavík ekið bifreiðinni [---] sviptur ökurétti vestur Suðurlandsveg og aftan á bifreiðina [---] sem við það hafnaði á bifreiðinni [---] en bifreiðarnar höfðu hægt á sér vegna vegaframkvæmda.

2. Föstudaginn 7. júlí í Reykjavík ekið bifreiðinni [---] sviptur ökurétti norður Kringlumýrarbraut uns lögregla stöðvaði aksturinn.

Teljast brot í báðum liðum varða við 1. mgr. 48. gr. sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1990. Samkvæmt framlögðu sakavottorði, dagsettu 16. apríl 2018, á hann að baki nokkurn sakaferil. Var hann dæmdur meðal annars fyrir sviptingarakstur og gert að sæta sektarrefsingu með dómi, 5. febrúar 2010. Þá var hann dæmdur í 30 daga fangelsi fyrir ölvunar- og sviptingarakstur með dómi, 23. nóvember 2011. Var honum gerður hegningarauki við þann dóm, 27. febrúar 2012, vegna þjófnaðarbrots og sviptingaraksturs. Nú síðast var ákærði dæmdur til að sæta 14 mánaða fangelsi, meðal annars fyrir sviptingarakstur, með dómi, 20. júní 2013. Ákærði er nú í fjórða sinn innan ítrekunartíma fundinn sekur um brot gegn 48. gr. umferðarlaga.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga.

Ákærði greiði málsvarnarþóknun skipaðs verjanda síns, J-kk-ef P-kk-ef H-kk-ef lögmanns, 115.940 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf K-kk-nf, sæti fangelsi í 90 daga.

Ákærði greiði málsvarnarþóknun skipaðs verjanda síns, J-kk-ef P-kk-ef H-kk-ef lögmanns, 115.940 krónur.

L-kvk-nf R-kvk-nf S-kvk-nf
S-225/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. apríl 2018, á hendur S-x-x E-kk-þgf, kt. 000000-0000, [...], Kópavogi, fyrir umferðarlagabrot í Mosfellsbæ með því að hafa sunnudaginn 17. september 2017 ekið bifreiðinni [...] sviptur ökurétti og undir áhrifum áfengis (í blóði mældist vínandi 2,18‰) um Langatanga uns lögregla stöðvaði aksturinn.

Telst þetta varða við 1. mgr., sbr. 3. mgr., 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1957. Samkvæmt framlögðu sakavottorði, dagsettu 16. apríl 2018, hefur hann í tvígang áður verið fundinn sekur um ölvunarakstur og gengist undir sektarrefsingu með lögreglustjórasátt. Í fyrra skiptið 20. janúar 2012 og í hið seinna 17. janúar 2017.

Með hliðsjón af framangreindu og dómvenju þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987 er ákærði sviptur ökurétti ævilangt frá birtingu dóms þessa að telja.

Ákærði 24.255 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf E-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 24.255 krónur í sakarkostnað.

L-kvk-nf R-kvk-nf S-kvk-nf
S-22/2018

Mál þetta, sem dómtekið var 27. júní sl., er höfðað með ákæru, útgefinni af lögreglustjóranum á höfuðborgarsvæðinu 16. janúar 2018, á hendur J-kk-þgf Ó-kk-þgf J-kk-þgf, kt. 000000-0000, Vallengi 7, Reykjavík, fyrir skilasvik, með því að hafa á tímabilinu 17-20. júní 2016 fjarlægt bifreiðina [---], án heimildar af bifreiðastæði á bifreiðaverkstæðinu Vélalandi ehf. að Bíldshöfða 8 í Reykjavík, en bifreiðin sem hafði verið þar í viðgerð frá 29. apríl sama ár, var skráð á fyrirtækið Íslón ehf., kt. 000000-0000, sem ákærði var í fyrirsvari fyrir, en fyrirtækið skuldaði Vélalandi ehf. reikning að fjárhæð kr. 1.794.022,-.

Telst þetta varða við 2. tl. 1. mgr. 250. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Af hálfu Brimborgar ehf., kt. 000000-0000, f.h. Vélalands ehf., er krafist skaðabóta úr hendi ákærða, J-kk-ef Ó-kk-ef J-kk-ef, að fjárhæð kr. 1.794.022,- með vöxtum skv. 1. mgr. 8. gr. laga nr. 38/2001 um vexti og verðtryggingu, frá 20.júní 2016 þar til mánuður er liðinn frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags. Jafnframt er þess krafist að sakborningur greiði óskipt brotaþola málskostnað að skaðlausu að mati dómsins.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í febrúar 1957. Sakaferill hans hefur ekki áhrif við ákvörðun refsingar í málinu.

Með hliðsjón af sakarefni þessa máls þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Skaðabótakröfur eru nægjanlega rökstuddar og verða teknar til greina, ásamt vöxtum, sem í dómsorði greinir. Bótakrefjandi hefur ekki sótt þing og verður því ekki dæmdur málskostnaður úr hendi ákærða.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf Ó-kk-nf J-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Brimborg ehf. f.h. Vélalands ehf. 1.794.022 krónur með vöxtum samkvæmt 1. mgr. 8. gr. laga nr. 38/2001, um vexti og verðtryggingu, frá 20. júní 2016 til 22. júlí 2018, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

L-kvk-nf R-kvk-nf S-kvk-nf
S-241/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. apríl 2018, á hendur J-x-x F-x-x, kt. [000000-0000], Miklubraut 50, Reykjavík, fyrir eftirtalin hegningar- og áfengislagabrot framin í Reykjavík:

I.

Fyrir áfengislagabrot, með því að hafa að morgni sunnudagsins 13. ágúst 2017, verið með óspektir á almannafæri sökum ölvunar, barið utanvert gistiskýlið að Lindargötu 48 og valdið truflun og ama með háttsemi sinni.

Telst þetta brot varða við 21. gr., sbr. 27. gr. áfengislaga nr. 75/1998, sbr. 1. mgr., sbr. 2. mgr. 3. gr., sbr. 30. gr. lögreglusamþykktar fyrir Reykjavíkurborg nr. 1097, 2008, sbr. 1. mgr. 6. gr. laga um lögreglusamþykktir nr. 36/1988.

II.

Þjófnaði, með því að hafa á Landakotsspítala að Túngötu 26:

1. Sunnudaginn 17. september 2017 stolið sex flöskum af sjúkrahússpritti, að óþekktu verðmæti.

2. Að morgni mánudagsins 18. september 2017 stolið fjórum 800 ml flöskum af sjúkrahússpritti, að óþekktu verðmæti.

Teljast þessi brot varða við 1. mgr. 244. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í janúar 1972. Samkvæmt framlögðu sakavottorði, dagsettu 26. apríl 2018, hefur hann í þrígang áður verið fundinn sekur um þjófnað. Nú síðast var ákærði sakfelldur fyrir þjófnað og dæmdur í 30 daga fangelsi, skilorðsbundið í tvö ár, með dómi Héraðsdóms Reykjavíkur, uppkveðnum 10. febrúar 2016. Með brotum þeim sem ákærði er ákærður fyrir í þessu máli hefur hann rofið skilorð framangreinds dóms. Ber nú að dæma skilorðsdóminn upp og er ákærða gerð refsing í einu lagi, sbr. 60. og 77. gr. almennra hegningarlaga nr. 19/1940.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-x-x F-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-244/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. apríl 2018, á hendur A-kk-þgf L-kk-þgf G-kk-þgf, kt. [000000-0000], Vesturgötu 50a, Reykjavík, fyrir eftirtalin umferðarlagabrot, með því að hafa:

1. Aðfaranótt sunnudagsins 3. september 2017, ekið bifreiðinni [---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 20 ng/ml af amfetamíni, 430 ng/ml af metamfetamíni og 1,0 ng/ml af tetrahýdrókannabínól) um Litlatún inn á Vífilsstaðaveg og út á Hafnarfjarðarveg síðan um Goðatún í Garðabæ, sem leið lá uns akstur var stöðvaður á bifreiðastæði við Hörgatún 4.

Teljast brot þessi varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

2. Mánudaginn 18. september 2017, ekið bifreiðinni [---] sviptur ökurétti um gatnamót Laufrima og Langarima í Reykjavík, uns ákærði stöðvaði bifreiðina við Laufrima 20.

Telst brot þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1987. Samkvæmt framlögðu sakavottorði, dagsettu 26. apríl 2018, er hann nú í fimmta sinn innan ítrekunartíma fundinn sekur um brot gegn 45. gr. a. umferðarlaga nr. 50/1987 og í þriðja sinn gegn 1. mgr. 48. gr. sömu laga.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fjóra mánuði.

Með vísan til lagaákvæða í ákæru ber að árétta ævilanga sviptingu ökuréttar ákærða frá birtingu dóms þessa að telja.

Ákærði greiði 134.355 krónur í annan sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf L-kk-nf G-kk-nf, sæti fangelsi í fjóra mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði 134.355 krónur í sakarkostnað.

L-kvk-nf R-kvk-nf S-kvk-nf
S-245/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. apríl 2018, á hendur V-kk-þgf Á-kk-þgf A-kk-þgf, kt. 000000-0000, Ljárskógum 13, Reykjavík, fyrir umferðarlagabrot, með því að hafa að kvöldi þriðjudagsins 1. ágúst 2017 ekið bifreiðinni [---], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 40 ng/ml og tetrahýdrókannabínól 2,0 ng/ml) um Grensásveg í Reykjavík, þar sem lögregla stöðvaði aksturinn við hús nr. 10.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í nóvember 1993. Samkvæmt framlögðu sakavottorði, dagsettu 26. apríl 2018, gekkst hann undir sektarrefsingu með lögreglustjórasátt 25. febrúar 2014 vegna umferðarlagabrots, meðal annars aksturs undir áhrifum ávana- og fíkniefna. Þá gekkst ákærði undir viðurlagaákvörðun 26. júní 2014 vegna aksturs undir áhrifum ávana- og fíkniefna og aksturs sviptur ökurétti sem og fíkniefnalagabrots. Loks var ákærði sakfelldur fyrir fíkniefnalagabrot, akstur undir áhrifum ávana- og fíkniefna og akstur sviptur ökurétti með dómi, 4. mars 2015.

Með hliðsjón af framangreindu, dómvenju og sakarefni þessa máls þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Ákærði greiði 144.398 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, V-kk-nf Á-kk-nf A-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dómsins að telja.

Ákærði greiði 144.398 krónur í sakarkostnað.

L-kvk-nf R-kvk-nf S-kvk-nf